section_heading: Životopis
paragraph_text: Godinama je predstavljao svoju zemlju na velikim svjetskim izložbama stripa: više puta u Montrealu (ujedno više puta uvršten u katalog odabranih radova); još 1978. godine s Mirkom Ilićem u Lucci; u Napulju (gdje je dobio i Pulcinellu 1984. godine). Iste godine dobiva nagradu "Andrija" u Ljubljani; na salonu stripa u Vinkovcima 1988. godine osvaja Grand Prix, a 1997. godine Nagradu za životno djelo i odlikovan je Redom Danice Hrvatske. Širinom opusa autorski strip Ivice Bednjanca mogao bi se podijeliti prema tematici po ciklusima na povijesni, političku satiru, sportski, dječji itd. A jedan od materijala je uvršten kao prateći pedagoški materijal u udžbeniku za nastavnike pedagoške psihologije. Otprilike u isto vrijeme, u produkciji "Zagreb filma", trebao je započeti serijal "Male ljubavi" prema "Durici" - autorovom najmlađem liku stvorenom za najmlađe (ali i one starije čitaoce/gledaoce). Inače, Durica je 12 godina izlazila u "Smibu", reviji za osnovce.